CELEX: 62014CN0112
Language: et
Date: 2014-03-07 00:00:00
Title: Kohtuasi C-112/14: 7. märtsil 2014 esitatud hagi – Euroopa Komisjon versus Suurbritannia ja Põhja-Iiri Ühendkuningriik

16.6.2014   
            
            
               ET
            
            
               Euroopa Liidu Teataja
            
            
               C 184/11
            
         7. märtsil 2014 esitatud hagi – Euroopa Komisjon versus Suurbritannia ja Põhja-Iiri Ühendkuningriik
   (Kohtuasi C-112/14)
   2014/C 184/14
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: R. Lyal, L. Armati)
   
      Kostja: Suurbritannia ja Põhja-Iiri Ühendkuningriik
   
      Hageja nõuded
   
   
               —
            
            
               tuvastada, et kuna Ühendkuningriik kehtestas ja säilitas maksuõiguslikud normid, mis käsitlevad kasumi jagamist mitteresidendist äriühingute liikmete vahel ja milles on kehtestatud erinev kohtlemine kohalikele ja piiriülestele tegevustele, siis on Ühendkuningriik rikkunud ELTL artiklist 63 ja Euroopa Majanduspiirkonna lepingu artiklist 40 või teise võimalusena ELTL artiklist 49 ja Euroopa Majanduspiirkonna lepingu artiklist 31 tulenevaid kohustusi.
            
         
               —
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         
      Väited ja peamised argumendid
   
   
      
         Asjakohased siseriiklikud õigusnormid
      
   
   1992. aasta Taxation of Chargeable Gains Act’i (maksustatava kasumi maksustamise seadus) 13. jaos on sätestatud, et kui teatavat liiki mitteresidendist äriühing saab kasumit, on äriühingu Ühendkuningriigi residentidest liikmed kohustatud sellelt kasumilt kohe maksu tasuma, olenemata sellest, kas nad tegelikult tulu saavad.
   
      
         Peamine väide
      
   
   Ühendkuningriigi residendid on kohustatud tasuma maksu kasumi pealt, mida teenivad teatavad mitteresidendist äriühingud, mille liikmete hulka nad kuuluvad, kuid nad ei oleks kohustatud seda maksu tasuma juhul, kui kõnealused äriühingud oleksid Ühendkuningriigi residendid. Selline erinev maksukohtlemine võib mõjutada Ühendkuningriigi maksumaksjaid nii, et nad ei investeeriks niisugustesse mitteresidentidest äriühingutesse, mis on vastuolus ELTL artikliga 63 ja Euroopa Majanduspiirkonna lepingu artikliga 40.
   Kõnealune meede võib ära hoida teatavat maksude vältimist ja kuritarvitamist. Samas ei kohaldata seda vaid maksude vältimise või kuritarvitamise kahtluse korral ja seega ei ole meede õigustatud.